31999L0028
L 118/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/28/ЕО НА КОМИСИЯТА
от 21 април 1999 година
за изменение на приложението към Директива 92/14/ЕИО на Съвета за ограничаване експлоатацията на самолети, които са предмет на част II, глава 2, том 1 от приложение 16 към Конвенцията за международно гражданско въздухоплаване, второ издание (1988 г.)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/14/ЕИО на Съвета от 2 март 1992 г. за ограничаване експлоатацията на самолети, които са предмет на част II, глава 2, том 1 от приложение 16 към Конвенцията за международно гражданско въздухоплаване, второ издание (1988 г.) (1), последно изменена с Директива 98/20/ЕО (2), и по-специално член 9а от нея,
(1)
като има предвид, че член 3 от Директива 92/14/ЕИО освобождава изброените в приложението самолети, при условие че те продължават да бъдат използвани от физически или юридически лица, установени в държавата на регистрация по време на съответния период;
(2)
като има предвид, че член 9а от Директива 92/14/ЕИО предвижда опростена процедура за изменения на приложението с цел осигуряване на пълно съответствие с критериите за допустимост;
(3)
като има предвид, че някои самолети, включени в приложението, са били унищожени, а други са били заличени от регистъра на съответната развиваща се държава и следователно се изисква да бъдат направени изменения в приложението;
(4)
като има предвид, че разпоредбите на настоящата директива са в съответствие със становището на Комитета за регулиране на безопасността на въздухоплаването, създаден с Регламент (ЕИО) № 3922/91 (3) (4) на Съвета, изменен с Регламент (ЕО) № 2176/96 (5) на Комисията,
ПРИЕ НАСТОЯЩАТА ДИРЕКТИВА:
Член 1
Приложението към Директива 92/14/ЕИО се изменя, както е указано в приложението към настоящата директива.
Член 2
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 септември 1999 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
2. Държавите-членки съобщават на Комисията текстовете на основните разпоредби от националното си законодателство в областта, уредена с настоящата директива.
Член 3
Настоящата директива влиза в сила на двадесетия ден от публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 21 април 1999 година.